Tularemija
<s>Tularemija je akutno zarazno oboljenje.</s><s>U zavisnosti od puta širenja, javlja se u više kliničkih oblika.</s><s>Na mestu ulaska prouzrokovača u organizam stvaraju se ulceracije i otok limfnih čvorova.</s><s>Pored spoljašnjih manifestacija, tularemija može da se javi i u plućnom obliku, koji karakteriše pneumonija u abdominalnom obliku sa bolovima u trbuhu, ređe prolivom i povraćanjem i u septičkom obliku sa visokom temperaturom, znacima intoksikacije i poremećajem svesti.</s>

<s>Infektivni agens</s>

<s>Infenktivni agens je bakterija - Francisella tularensis.</s><s>Osetljiva je prema povišenoj temperaturi, hlornim preparatima, formalinu i drugim dezinfekcionim sredstvima.</s><s>Nasuprot tome, dobro podnosi nižu temperaturu.</s><s>U vodi i vlažom zemljištu može ostati u životu više meseci, a na koži glodara, uginulih od tularemije, više nedelja.</s>

<s>Inkubacioni period</s>

<s>Inkubacioni period je od 2 - 10 dana, a najčešće iznosi tri dana.</s>

<s>U preko 90% slučajeva rezervoar zaraze su glodari (zečevi, lasice, veverice, pacovi, miševi), ali rezervoar zaraze mogu biti i druge, domaće i divlje životinje (goveda, ovce, psi, mačke, srne, divlje svinje).</s><s>Uzročnik se nalazi u krvi, gnoju tularemičnih lezija, mokraći i izmetu inficiranih životinja.</s>

<s>Tularemija se ne širi interhumano.</s><s>Zbog malog broja prouzrokovača u tularemičnim lezijama bolesnika, njegova zaraznost je minimalna.</s>

<s>Putevi širenja</s>

<s>Tularemija se može širiti na više načina.</s><s>Direktim kontaktom sa tkivima i krvlju obolelih i uginulih životinja ili indirektno - ujedom krpelja, obada, muva i nekih vrsta komaraca, nastaje kožni oblik tularemije.</s><s>Hidričnim putem, pijenjem vode iz bunara i izvora koji su kontaminirani izlučevinama obolelih životinja nastaje crevni oblik tularemije.</s><s>Aerogeno, kontaktom sa prašinom sa žitaricima, trave i sena nastaje plućni oblik tularemije.</s><s>Slično kao kod leptospiroza, ingekcija može nastati i preko konjunktiva u toku rada i plivanja u kontaminiranim vodama.</s>

<s>Ulazno mesto</s>

<s>Ulazno mesto infekcije su konjunktive, koža i sluznica respiratornog i probavnog trakta.</s>

<s>Osetljivost i otpornost</s>

<s>Prema tularemiji su jednako osetljive sve osobe, bez obzira na uzrast i pol.</s>

<s>Preležana bolest ostavlja dug i solidan imunitet. međutim, opisani su i slučajevi reinfekcije, naročito kod laboratorijsih radnika.</s>

<s>Ostale epidimiološke karakteristike</s>

<s>Mada je osetljivost prema tularemiji opšta, češće obolevaju muškarci srednjeg životnog doba, jer su više izloženi infekciji prilikom lova zečeva, kao i skidanja kože i rada sa mesom inficiranih životinja.</s><s>Zbog toga je javljanje tularemije povezano sa sezonom bavljenja određenim poslovima.</s><s>Lovci na zečeve obolevaju u sezoni lova, septembar - januar, lovci na bizamske pacove u periodu juni - juli, a ribari i lica koja rade ili se kupaju u kontaminiranim vodama obolevaju tokom leta.</s><s>Tularemija se najčešće javlja u obliku pojedinačnih slučajeva ili manjih epidemija.</s>

<s>Tularemija je oboljenje severne zemljine polulopte.</s><s>Rasprostarnjena je u Severnoj Americi, Evropi i Aziji.</s><s>Najviše je obolelih u SAD, Rusiji i Austriji.</s><s>U našoj zemlji pojedinačni slučajevi tularemije registrovani su u Vojvodini, Pčinjskom okrugu.</s>

<s>Mere sprečavanja</s>

<s>Pored edukacije stanovništva, veterinarskih i zoohigijenskih mera, protiv tularemije se sprovodi i vakcinacija profesianolno izloženih lica.</s><s>Primenjuje se živa vakcina od oslabljenih mokroorganizama, koja se aplikuje utrljavanjem u skarifakovanu kožu ramena.</s><s>Vakcinalni imunitet traje pet godina.</s>

<s>Mere suzbijanja</s>

<s>Epizotoološka i epidemiološka istraživanja usmerena su na otkrivanje zaraženih životinja i pronalaženju svih inficiranih osoba.</s><s>Oboleli se hospitalizuju prema kliničkim indikacijama. posebna izolacija izolacija nije potrebna.</s><s>Tekuća dezinfekcija obuhvata gnoj iz ulceracije.</s><s>Završna dezinfekcija nije potrebna.
oboljenje i smrt od tularemije podležu obaveznom prijavljivanju.</s>

<s>Izvori</s>

<s>Literatura</s>

<s>Spoljašnje veze</s>

<s>Medicina</s>

